Santjago metropolinis regionas

Santjago metropolinis regionas () – regionas centrinėje Čilės dalyje. Ribojasi su Valparaiso regionu šiaurėje ir vakaruose, su O’Higinso regionu pietuose ir Argentina (Mendosos provincija) rytuose. Tai vienintelis šalies regionas, neturintis priėjimo prie vandenyno. Administracinis centras – Santjagas.

Geografija 

Regionas įsikūręs Vidurio Čilės slėnyje apsuptame Čilės pakrantės kalnagūbrio ir Andų kalnų. Į rytus nuo Santjago stūkso aukščiausios Andų viršukalnės – Akonkagva (visas Argentinoje), Tupungatas ir Tupungatitas, El Plomas, Marmolechas, San Chosė. Svarbiausios upės – Mapočas, Puangė.

Administracinis skirstymas 

Regonas padalintas į 6 provincijas:
 Čakabuko provincija (Kolina)
 Kordiljeros provincija (Puente Altas)
 Maipo provincija (San Bernardas)
 Melpilijos provincija (Melpilija)
 Santjago provincija (Santjagas)
 Talagantės provincija (Talagantė)

Šaltiniai 

Čilės regionai